Negación en francés

A negación en o francés presenta uns cuantos aspectos sintacticos que incluyen l'uso d'adverbios que presentan colocacions y combinacions que los fan convertir-se en locucions adverbials. A forma mes basica de negación se fa con a locución formada por os adverbios ne y pas.

As locucions adverbials de negación gosan posar-se con o primer elemento debant d'o verbo y o segundo elemento dezaga. En formas verbals composadas u pasivas o segundo elemento va entre o verbo auxiliar u principal y o participio.

Os articlos partitivos du, de la y des son substuitos por de en a negación de toz os verbos de fueras d'o verbo être.

 Ne...pas 
A locución adverbial ne....pas ye a negación simple. L'adverbio pas provién d'o latín PASSU y existe tamién en aragonés, pero o suyo uso ye diferent. En aragonés a locución adverbial no...pas se fa servir como intensificadora d'a negación Xavier Tomás Arias: El aragonés del Biello Sobrarbe. Instituto de Estudios Altoaragoneses, 1999, p 279., y no s'usa d'una traza obligatoria en as negacions basicas como en francés.

Je mange du poisson.
Je ne mange pas de poisson.
Yo mincho peix.
Yo no mincho peix.

 Ne...pas encore 
A locución adverbial ne...pas encore ye a negación de déjà ("ya") si indica un matiz de intención de fer la ideya que se niega haber feito.

 Ne...jamais 
A locución adverbial ne...jamais ye a negación de quelquefois ("cualque vegada", "bella vegada") y de déjà ("ya") pero sin matiz d'intención. Tamién puet estar a negación de toujours ("siempre") si indica una constumbre u habito y no un cambio.

 Ne...rien 
A locucion adverbial ne...rien ye a negación de quelque chose ("cualque cosa", "bella cosa") u de tout ("tot"). 
Il ne m'a rien dit.
No m'ha dito cosa.Non, Je ne regrette rien (canción d'Edith Piaf).

Si se troba en o encomenzamiento d'a frase seguida de l'adverbio de negación ne, ye incompatible con a presencia de pas.Rien ne changera.Cosa no cambiará.Rien ne s'oppose à la nuit (novela de l'anyo 2011).

 Ne...personne 
A locución adverbial ne...personne ye a negación de quelqu'un (cualcún, belún). A parola personne ("dengún"/"dingún") se posa siempre a la fin d'a oración.Je n'ai vu personne..No he visto a no dingún. Lozano, Ch., Saludas, Á.L. (2005). Aspectos morfosintácticos del belsetán. Zaragoza: Gara d'Edizions - IFC. pp 47-48, p 151..Ne le dis à personne (cinta de l'anyo 2006).

Si se troba en o encomenzamiento d'a frase seguida de l'adverbio de negación ne, ye incompatible con a presencia de pas.Quelqu'un est venu.Personne n'est venu.

 Ne...plus 
A locución adverbial ne...plus ye a negación de encore ("encara"). Tamién puet estar a negación de toujours ("siempre") si indica un cambio y no un habito.

 Ne...aucun, ne...aucune 
A locución adverbial ne...aucune ye a negación de un, une ("un(o)", "una"), que tamién se puet fer como ne...pas de.Il a fait un effort.Il n'a fait aucun effort.Él ha feito un esfuerzo.Él no ha feito garra esfuerzo.

 Ni...ni 
A forma ni...ni sirve pa fer a negación de dos elementos a la vegada que en a expresión afirmativa contraposada van con a conchunción y:Ni pluie ni neige, il y a du soleil.Ni pllou ni neve, fa sol Ángel Ballarín Cornel: Diccionario del Benasqués. Institución Fernando el Católico, Zaragoza, segunda edición 1978. p 344, p 346, p 461..

 Sans 
Tenemos as formas sans...ni y sans....et sans:Il est resté sans père ni mère.Se va quedar sin pai ni mai.

 Ne...que 
A locución ne...que expresa a restricción (se diz restrictiva u exceptiva), y significa "solament".  Je n'ai que dix euros sur moi.Yo nomes tiengo que diez euros dencima.Il ne veut que s'amuser.Nomes quere que divertir-se.Elle n'avait que dix ans.No teneba so que dos anyos era.

 Referencias 

 Bibliografía 
 Ludivine Glaud, Yves Loiseau, Elise Merlet: Grammaire essentielle du françáis. B1''. Les Éditions Didier, 2015.

Categoría:Sintaxi d'o francés
Categoría:Oracions negativas